
Për disa ndryshime në vendimin nr. 167, datë 10.3.2010 të Këshillit të Ministrave “Për miratimin e listës përfundimtare të pronave të paluajtshme publike, shtetërore, që transferohen në pronësi ose në përdorim të Bashkisë Kukës të qarkut të Kukësit”

Në mbështetje të nenit 100 të Kushtetutës dhe të neneve 2, 3, 5 e 17 të ligjit nr. 8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Miratimin e disa ndryshimeve në listën përfundimtare, që i bashkëlidhet vendimit nr. 167, datë 10.3.2010 të Këshillit të Ministrave, për të dhënat për pronat me numrat rendorë 945-952 (nëntëqind e dyzet e pesë deri në nëntëqind e pesëdhjetë e dy), gjithsej 1 (një) fletë, sipas formularit dhe lidhjes nr. 1, që i bashkëlidhen këtij vendimi dhe janë pjesë përbërëse e tij.
2. Në listën e inventarit të pronave të paluajtshme publike shtetërore brenda juridiksionit, territorial dhe administrativ, të bashkisë Kukës të qarkut të Kukësit, shtohen pronat me numrat rendorë 966-988 (nëntëqind e gjashtëdhjetë e gjashtë deri në nëntëqind e tetëdhjetë e tretë), gjithsej 3 (tre) fletë, sipas lidhjes nr. 1 dhe formularëve, që i bashkëlidhen këtij vendimi dhe janë pjesë përbërëse e tij.
3. Ngarkohen Ministria e Brendshme, Kryeregjistruesi i Pasurive të Paluajtshme të Republikës së Shqipërisë dhe bashkia Kukës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

